Un avion cu 99 persoane la bord s-a prăbușit într-o zonă rezidențială din Karachi, Pakistan. Cel puțin două persoane au supraviețuit .
Un avion cu 99 de persoane s-a prăbușit în apropiere de Karachi, Pakistan, într-o zonă rezidențială. Aeronava efectua un zbor intern între Lahore și Jinnah. La bord se aflau 91 de pasageri și 8 membri ai echipajului.
Conform agenției Associated Press, cel puțin două persoane au supraviețuit accidentului aerian din Pakistan.Ultimul mesaj al pilotului către turnul de controlMartorii spun că avionul a încercat să aterizeze de trei ori înainte să se prăbușească. Trupele militare din Pakistan au trimis echipe la fața locului pentru a ajuta în operațiunile de salvare. Spitalele sunt pregătite să primească victimele, iar ambulanțele deja au plecat către locul dezastrului.Martorii de la fața locului au declarat că avionul a încercat de trei ori să aterizeze, însă fără succes, urmarea fiind prăbușirea avionului.Înainte de momentul fatal, pilotul a transmis turnului de control că avionul a pierdut unul dintre motoare. Ultimul mesaj către turnul de control a fost unul în care pilotul le cerea ajutorul. Sursa Foto: Profimedia97 de persoane, pasageri și echipa de zbor, ar fi muritAeronava, un avion de linie al companiei Pakistan International Airlines (PIA), s-a prăbușit într-o zonă locuită. La locul impactului au fost trimise echipe de intervenție. Pe social media, martorii au publicat imagini de la locul prăbușirii. La bord erau 91 de pasageri și 8 membri ai echipajului, relatează BBC.În imagini transmise de posturile locale se vede cum aeronava se prăbuşeşte înt-un cartier rezidenţial."Avionul s-a prăbuşit la Karachi. Încercăm să confirmăm numărul de pasageri, dar deocamdată ştim că este vorba de 91 de pasageri şi opt membri ai echipajului", a declarat pentru AFP Abdul Sattar Khokhar, purtătorul de cuvânt al Autorităţii Aviaţiei Civile, adăugând că zborul venea de la Lahore, al doilea oraş al ţării.Conform Autorităţii Aviaţiei Civile, pilotul zborului a raportat către turnul de control o problemă tehnică înainte de a se pierde contactul.